6. júl 2022 o 19:08 I Platený obsah
BRATISLAVA. Ide zrejme o prvé právoplatné rozhodnutie, ktoré pripúšťa extrémistické črty parlamentnej ĽSNS. Rozsudok Najvyššieho súdu o nich píše v odôvodnení rozsudku nad jej predsedom Marianom Kotlebom.
V roku 2019 pritom Najvyšší súd odmietol sporný návrh vtedajšieho generálneho prokurátora Jaromíra Čižnára na rozpustenie strany pre extrémistickú ideológiu.
Tentoraz iný senát rovnakého súdu pripúšťa, že ĽSNS podľa niektorých znalcov vykazuje črty extrémistických pravicových strán.
V Kotlebovej kauze šekov na 1488 eur to však zároveň podľa súdu nebola vec, ktorú by mohol primárne posudzovať.
"V prejednávanej veci obžalovaný (Kotleba) nebol trestne stíhaný za to, že predsedá strane, ktorá by mohla vykazovať črty extrémistických pravicových strán," píše sa v rozhodnutí senátu Pavla Farkaša, ktorý má SME k dispozícii.
Nestíhali ho podľa súdu za to, že takúto "závadnú" symboliku údajne používal aj v minulosti, že sa zúčastňoval na akciách s rasistickým podtónom a podobne, ale za to, že odovzdal trom rodinám symbolický šek na 1488 eur.
Spomínané číslo je jedným zo symbolov neonacistov.